สวัสดีค่ะ หลังจากประจำเดือนที่มาเยอะหายดิฉันก็รู้สึกเหมือนค่อยๆมีตุ่มขึ้นที่หัวหน่าวค่ะ ตุ่มน้ำใสประมาณ9-10ตุ่ม อาจจะเป็นเพราะขนที่พึ่งตัดมันขึ้นมาแยงจนตุ่มขึ้น หรืออย่างอื่นคะ ดิฉันเผลอเอามือไปโดนตุ่มนึงมันแตกแล้วมีเลือดไหลด้วยคะ อาการไม่รู้สึกอะไรเลยค่ะ ไม่ปวดแสบปวดร้อน แค่คันขนที่ขึ้นใหม่เท่านั้นค่ะ รบกวนช่วยตอบด้วยนะคะ
สวัสดีค่ะ ตุ่มน้ำที่เกิดขึ้นตามตัว สามารถเกิดได้จากหลายสาเหตุนะคะ เช่น การแพ้สิ่งสัมผัส การแพ้ยา โรคงูสวัด โรคอีสุกอีใส โรคเริม การติดเชื้อแบคทีเรีย โรคเกี่ยวกับการแพ้ภูมิตนเอง เป็นต้นจากที่เล่ามา หากไม่มีอาการแสบร้อน ตุ่มมีลักษณะใส ไม่มีหนอง ลักษณะนี้จะไม่เหมือนการติดเชื้อเริม, งูสวัด หรือแบคทีเรียนะคะ แต่ยังระบุสาเหตุที่แน่ชัดไม่ได้ค่ะแนะนำ ให้ใช้ผลิตภัณฑ์ต่างๆ เป็นสูตรอ่อนโยน หรือสูตรที่ใช้สำหรับเด็กนะคะ เช่น สบู่ ครีม น้ำยาซักผ้าหากรอยโรคไม่ลุกลามสามารถรอดูอาการได้ โดยหลังการอาบน้ำ แนะนำให้ใช้น้ำเกลือที่ใช้ทางการแพทย์เช็ดที่รอยโรคและแผลที่ตุ่มนั้นๆแตกหลีกเลี่ยงการแกะเกาหากอาการแย่ลง แนะนำไปพบแพทย์เพื่อตรวจดูอาการและรับการรักษาอย่างเหมาะสมนะคะ